Az MSZP EP-képviselője, Ujhelyi István közleményben jelentette be, hogy az elkövetkező hónapokban két új konzulátus nyílik meg Manchesterben és Edinburghban, ahol a Külügyminisztérium államtitkárától származó értesülései szerint szavazhatnak is majd a jövő évi országgyűlési választáson a régióban élő, de magyarországi lakcímmel is rendelkező kivándorolt magyarok.

Az EP-képviselő szerint ez fontos lépés, ugyanakkor nem ért egyet azzal, hogy míg a határon túli magyarok levélben is voksolhatnak a választásokon, addig a kivándoroltak továbbra is csak személyesen tehetik ezt meg a külképviseleteken.